b'\n_START_ARTICLE_\nNEDO\n_START_PARAGRAPH_\nNEDO je mednarodni raziskovalni projekt, ki predstavlja sodelovanje med japonsko agencijo NEDO ter podjetjem Hitachi in slovensko dru\xc5\xbebo ELES. Namen projekta, ki bo trajal med leti 2016-2019, je vzpostavitev pametnega omre\xc5\xbeja v Sloveniji.\n_START_SECTION_\nZgodovina\n_START_PARAGRAPH_\nPismo o nameri projekta NEDO je bilo podpisano \xc5\xbee leta 2014._NEWLINE_Konec novembra 2016 sta podjetji Hitachi in ELES podpisali sporazum o vzpostavitvi pametnega omre\xc5\xbeja v Sloveniji, s kon\xc4\x8dnim ciljem prihodnje \xc5\xa1iritve v druge regije Evrope. Agencija NEDO projekt financira v vi\xc5\xa1ini 19,5 milijonov evrov, medtem ko ELES zagotavlja dodatnih 15,5 milijona evrov._NEWLINE_V projektu sodelujejo tudi Fakulteta za elektrotehniko v Ljubljani, ki je izdelala \xc5\xa1tudijo izvedljivosti, japonska finan\xc4\x8dna skupina Mizuho, slovenska elektrodistribucijska podjetja (Elektro Celje, Elektro Gorenjska, Elektro Ljubljana, Elektro Maribor, Elektro Primorska) in drugi dobavitelji._NEWLINE_Glede na na\xc4\x8drt implementacije tehnologije bodo sprva pametna elektri\xc4\x8dna omre\xc5\xbeja vzpostavili preko Elektra Celje in Elektra Maribor, nato pa bodo v drugi fazi izvajali vzpostavitev pametne skupnosti (glede u\xc4\x8dinkovite rabe energije v mestu). Ta faza bo izvedena v Idriji in Ljubljani._NEWLINE_Decembra 2017 so v okviru projekta postavili regulacijski transformator v Turi\xc5\xa1ki vasi pri Slovenj Gradcu, produkt slovenskega podjetja Kolektor.'